62007TJ0129_INF
Решение на Общия съд (първи състав) от 17 септември 2019 г. —Ирландия и Aughinish Alumina/Комисия
(Съединени дела T‑129/07 и T‑130/07)
„Държавни помощи — Директива 2003/96/ЕО — Акциз върху минералните масла — Минерални масла, използвани като гориво за производството на диалуминиев триоксид — Освобождаване от акциз — Селективен характер на мярката — Насоки на Общността от 2001 г. относно използването на държавна помощ за опазването на околната среда“
1.
Помощи, предоставяни от държавите — Понятие — Селективен характер на мярката — Изключение от общата данъчна система — Обосновка, изведена от естеството и структурата на системата — Тежест на доказване — Освобождаване от акциз на тежкото гориво, използвано за производството на диалуминиев триоксид — Липса на доказателства в полза на тази обосновка
(член 87, параграф 1 ЕО)
(вж. т. 55, 56, 60, 61, 65, 69—72 и 89—93)
2.
Съдебно производство — Искова молба или жалба — Изисквания за форма — Ясно и точно изложение на посочените правни основания — Аналогични изисквания за оплакванията, изложени в подкрепа на основание — Общо препращане към съвместна декларация на Съвета и Комисията при приемането на директива — Допустимост
(член 21, първа алинея и член 53, първа алинея от Статута на Съда; член 44, параграф 1, буква в) от Процедурния правилник на Общия съд от 1991 г.)
(вж. т. 80—86)
3.
Помощи, предоставяни от държавите — Забрана — Изключения — Помощи, които могат да се считат за съвместими с общия пазар — Помощи за опазването на околната среда — Насоки на Общността относно използването на държавна помощ за опазването на околната среда — Помощи под формата на освобождаване от данък — Критерии за преценка
(член 6 ЕО и член 87, параграф 3 ЕО; точка 51, параграф 1 от Известие 2001/C 37/03 на Комисията)
(вж. т. 102—109 и 111)
Предмет
Искания на основание член 263 ДФЕС за пълна или частична отмяна на Решение 2007/375/ЕО на Комисията от 7 февруари 2007 година за освобождаване от акциз на минералните масла, използвани като гориво в алуминиевото производство в Гардан, в регион Шанън и в Сардиния, прилагано съответно от Франция, Ирландия и Италия (C 78/2001 (ex NN 22/01), C 79/2001 (ex NN 23/01), C 80/2001 (ex NN 26/01) (ОВ L 147, 2007 г., стр. 29), доколкото с него се констатира наличието на държавна помощ, отпускана от Ирландия, считано от 1 януари 2004 г., въз основа на освобождаването от акциз на минералните масла, използвани като гориво за производството на диалуминиев триоксид в регион Шанън (Ирландия), и доколкото се разпорежда Ирландия да си възстанови тази помощ или да прекрати плащането ѝ
Диспозитив
1)
Отхвърля жалбите.
2)
Осъжда Ирландия да заплати съдебните разноски по дело T‑129/07.
3)
Осъжда Aughinish Alumina Ltd да заплати съдебните разноски по дело T‑130/07.